
LEROKAM      əzələdaxili inyeksiya və ya venadaxili infuziya üçün məhlul
LEROKAM
Tərkibi 
Təsiredici maddə:    1 ampulda (2 ml) 100 mq və ya 500 mq amikasin sulfat vardır.

Köməkçi maddələr: dinatrium edetat, natrium bisulfit, inyeksiya üçün su.
Təsviri

Şəffaf, rəngsiz və ya cüzi rəngli məhluldur.
Farmakoterapevtik qrupu 

Sistem istifadə üçün antibakterial vasitələr. Digər aminoqlikozidlər.

ATC kodur: J01GB06. 
Farmakoloji xüsusiyyətləri
Farmakodinamikası

Aminoqlikozidlər qrupundan olan yarımsintetik antibiotikdir. Bakteriya hüceyrəsinin zülal sintezini blokadaya alır və bakterisid təsir göstərir. Qrammənfi bakteriyalara: Pseudomonas aeruginosa, Escherichia coli, Shigella spp., Salmonella spp., Brucella., Klebsiella spp., Neisseria spp., Enterobacter, Serratia, Proteus, Citrobacter, Haemophilus influenzae, Moraxella və s.,  qrammüsbət bakteriyalara: Staph. aureus, Stertococcus spp., o cümlədən penisillinə, metisillinə və digər sefalosporinlərə davamlı olan mikroorqanizmlərə qarşı yüksək aktivliyə malikdir. Streptomisinə, PAST-a, izoinazidə və digər vərəməleyhinə preparatlara davamlı olan Mycobacterium tuberculosis ştammlarına qarşı da effektivdir. Anaerob bakteriyalara qarşı qeyri-aktivdir.

Farmakokinetikası

Əzələdaxili inyeksiyadan sonra amikasin çox tez sorulur. Yarımparçalanma dövrü 2-4saat təşkil edir. Zülallarla 4-11% birləşir. Əsasən böyrəklər vasitəsilə dəyişilməmiş şəkildə (98%) xaric olunur. Likvorda konsentrasiyası 10-20%, beyin qişalarında konsentrasiyası 50%, qarın boşluğunda konsentrasiyası 50%-dir. Plasentar baryerdən keçir. Metabolizə olunmur.
İstifadəsinə göstərişlər

Ağır gedişli bakterial infeksiyalar: meningit, sepsis, peritonit, tənəffüs yollarının xəstəlikləri, sidik yollarının infeksiyaları, bağırsaq  infeksiyaları dəri və yumşaq toxuma infeksiyaları, sümük və oynaq infeksiyaları.
Əks göstərişlər

Amikasinə, digər aminoqlikozidlərə qarşı yüksək həssaslıq, ağır böyrək çatışmazlığı, hamiləlik, eşitmə sinirinin nevriti, miastenia gravis.
Xüsusi göstərişlər və ehtiyat tədbirləri
Lerokamla müalicə zamanı xəstələr klinik nəzarət altında olmalıdırlar. Ototoksiklik əlamətləri görülən zaman preparatın qəbulunu dayandırmaq lazımdır.  Bundan əlavə Lerokam yaşlı, yenidoğulmuş,  sinir-əzələ keçiriciliyi pozulmuş və böyrək funksiyasında pozğunluğu olan xəstələrə ehtiyatla təyin edilməlidir.  Bu zaman azaldılmış dozalardan istifadə etmək lazımdır.

Miasteniyalı və parkinsonizmi olan, həmçinin ahıl yaşlı pasiyentlərdə ehtiyatla istifadə edilməlidir. 

Lerokamın istifadəsi zamanı pasiyentlər bol miqdarda maye qəbul etməlidirlər. 

Artıq mövcud böyrək çatışmazlığı olan, eşitmə orqanının və ya vestibulyar apparatın zədələnmələri olan və yumaqcıq filtrasiyası zəifləmiş pasiyentlərdə lerokamı ehtiyatla istifadə etmək lazımdır. Bu qrupdan olan preparatların potensial ototoksik və nefrotoksik təsirləri ilə əlaqədar parenteral yeridilən aminoqlikozidlər ilə terapiya qəbul edən pasiyentlərin diqqətli klinik  monitorinqini aparmaq lazımdır. 14 gündən artıq müddət ərzində müalicənin aparılmasının təhlükəsizliyi müəyyən olunmamışdır. Əgər böyrəklərin funskiyasının pozulmaları olan pasiyentlərdə Lerokamla terapiyanın davametmə müddəti 7 gün və daha artıq, və ya digər pasiyentlərdə 10 gün  təşkil edəcəyi ehtimal olunursa, onlar preparatın istifadəsinə başlamadan öncə və müalicə zamanı təkrar olaraq audiometrik müayinədən keçməlidirlər. 

Nefrotoksiklik

Aminoqlikozidlər potensial nefrotoksik dərman vasitələri hesab olunurlar; onların nefrotoksik təsiri Cmax-dan asılı deyildir. Böyrəklərin funksional pozğunluqları olan pasiyentlərdə, həmçinin yüksək dozalarda və ya uzun müddət ərzində aminoqlikozidlər ilə terapiya qəbul edən pasiyentlərdə nefrotoksik təsirin inkişaf etməsi riski yüksəlir.

Allergik reaksiyalar

Anamnezində aminoqlikozidlərə qarşı allergik reaksiyalar qeyd olunmuş yaxud,  streptomisin, dihidrostreptomisin, gentamisin, tobramisin, kanamisin, neomisin, polimiksin B, kolistin, sefaloridin və ya viomisin kimi ototoksik preparatların əvvəllər qəbulu ilə  şərtlənən böyrəklərin və ya səkkizinci kəllə-beyin sinirinin subklinik zədələnmələri olan pasiyentlərdə lerokamın istifadə olunması məsələsi diqqətli müzakirə olunmalıdır, çünki toksiki təsir additiv xarakter daşıya bilər. Belə pasiyentlərdə Lerokam, yalnız o hallarda istifadə etmək lazımdır ki, həkimin fikrincə preparatın istifadəsinin faydası potensial risklərdən üstün olsun. Əməliyyat zamanı yüksək dozalarda preparatın istifadəsi zamanı tranzitor miastenik sindrom baş verə bilər. 

Amikasinin intravitreal (gözdaxili)  yeridilməsindən sonra makulyar infarkt hadisələri qeyd olunmuşdur, bu bəzən görmənin geridönməyən itirilməsinə gətirə bilər. 

Digər dərman vasitələri ilə qarşılıqlı təsiri 

Lerokamı digər sistem və ya yerli istifadə olunan neyrotoksik, ototoksik və ya nefrotoksik preparatlarla, xüsusən basitrasin, sisplatin, amfoterisin B, siklosporin, takrolimus, sefaloridin, paromomisin, viomisin, polimiksin B, kolistin, vankomisin və ya digər aminolqikozidlər ilə birgə (parallel və ya ardıcıl) istifadə etmək olmaz, additiv təsiri mümkündür. Yuxarıd qeyd olunan preparatlarla Lerokamın kombinəolunmuş istifadəsinə ehtiyac olduğu vəziyyətlərdə pasiyentlərin diqqətli monitorinqini aparmaq lazımdır. 

Müəyyən olunmuşdur ki, aminoqlikozidlərin və sefalosporinlərin eyni vaxtda istifadəsi zamanı (parenteral yeridilmə) nefrotoksik təsiri güclənir; bununla belə Clcr artmasını sübut edən müayinələrin nəticələri yanlış müsbət olaraq qeyd oluna bilər. 

Lerkamı özləri ototoksik təsir göstərə bilən güclü diuretiklər (məsələn, furosemid və ya etakrin turşusu) ilə birgə istifadə etmək olmaz. V/d yeridilmə zamanı diuretiklər aminoqlikozidlərin toksiki təsirini gücləndirə bilir, sonuncuların qan zərdabında və orqanizm toxumalarında konsentrasiyalarını dəyişməsi hesabına. 

Aminoqlikozidlərin və beta-laktam antibiotiklərin (penisillinlər və ya sefalosporinlər) birgə istifadəsi zamanı  in vitro dərman vasitələri aktivliyinin əhəmiyyətli dərəcədə qarşılıqlı zəifləməsi qeyd oluna bilər. Qan zərdabında dərman vasitəsi aktivliyinin azalması həmçinin in vivo aminoqlikozidlərin penisillin sırası preparatlar ilə ayrıca yeridilməsi zamanı da qeyd oluna bilər. Bununla belə yalnız böyrəklərin funksiyasının ağır pozulmaları olan pasiyentlərdə aminoqlikozid aktivliyinin zəifləməsi klinik  dəyər daşıyır. Aminoqlikozidlərin aktivliyi həmçinin diaqnostik məqsədlə pasiyentlərdə yığılmış maye nümunələrində zəifləyə bilər, bu isə müayinələrin nəticələrinin etibarsız olmasına səbəb ola bilər. Belə nümunələrin müayinəsi lazımi şəkildə aparılmalıdır (ən qısa müddətdə müayinələrin aparılması, nümunələrin dondurulması və ya onlara beta-laktamazların əlavə edilməsi).

Aminoqlikozidlərin bisfosfonatlar ilə kombinəolunmuş istifadəsi zamanı hipokalsiemiyanın inkişaf etməsi riski yüksəlir. 

Aminoqlikozidlərin platin tərkibli preparatlar ilə birgə istifadəsi zamanı nefrotoksik və çox guman ki, ototoksik təsiri riski yüksəlir. 

Preparatın tərkibinə daxil olan natrium metabisulfit tiaminin (vitamin B1) parçalanmasına səbəb ola bilər sonuncunun Lerokamla eyni vaxtda istifadəsi zamanı. 

Ümumi anestetiklərin və ya miorelaksantların (o cüm., efir, halotan, D-tubokurarin, suksinilxolin və dekametoniy) istifadəsi fonunda Lerokamın intraperitoneal yeridilməsi tövsiyə olunmur, çünki bu halda sinir-əzələ blokadası və daha sonra tənəffüsün ləngiməsi qeyd oluna bilər.

Yenidoğulmuş uşaqlarda indometasin ilə birgə istifadəsi zamanı amikasinin qan plazmasında konsentrasiyası arta bilər. 

Uyuşmazlığı
Amikasin bəzi penisillinlərlə və sefalosporinlərlə, amfoterisinlə, xlorotiazid natrium ilə, eritromisin qlüseptatla, heparinlə, nitrofurantoin natriumla, fenitoin natriumla, tiopenton natrium və varfarin natriumla, həmçinin tetrasiklin, B qrup vitaminlər, vitamin C və kalium xlorid tərkibli preparatlarla, onların tərkibindən asılı olaraq uyğunsuzluq təşkil edir. 

Əgər qarışıq infeksiyalar və ya superinfeksiyalar zamanı amikasin digər antibakterial preparatlar ilə kombinasiyada istifadə olunmasına ehtiyac olarsa, onu digərləri ilə bir şprisdə, infuzion sistemdə və ya hər-hansı digər avadanlıqda qarışdırmaq olmaz; hər bir dərman vasitəsini ayrı-ayrı yeritmək lazımdır.

Hamiləlik və laktasiya dövründə istifadəsi

Hamiləlik dövründə amikasinin istifadəsi əks göstərişdir.

Laktasiya dövründə istifadəsi zəruri olarsa, ana südü ilə qidalandırmanın dayandırılması məsələsini həll etmək lazımdır. 

Nəqliyyat vasitələrini və digər potensial təhlükəli mexanizmləri idarəetmə qabiliyyətinə 
təsiri

Preparatın nəqliyyat vasitəsi və ya digər mexanizmləri idarəetmə qabiliyyətinə təsirinin öyrənilməsinə dair tədqiqatlar aparılmayıb. Dərman vasitəsinin istifadəsi zamanı nəqliyyat vasitəsi və ya digər mexanizmləri idarəetmə qabiliyyətinə mənfi təsir göstərə bilən arzuolunmaz reaksiyalar baş verə bilər. 

İstifadə qaydası və dozası

Əzələdaxili yeridilir, həmçinin venadaxili yeridilməsi də mümkündür (2 dəqiqə ərzində şırnaq üsulu ilə vəya damcı üsulu ilə). 
Ə/d və ya v/d yeridilməsi
Həssas mikroorqanizmlər tərəfindən törədilən ağırlaşmamış infeksiyalar zamanı tövsiyə olunan dozalarda preparat ilə müalicəyə cavab 24-48 saat ərzində qeyd olunur.

3-5 gün ərzində müalicəyə qarşı klinik  cavab alınmadığı halda alternativ terapiyanın aparılması məsələsi müzakirə olunmalıdır.

V/d yeridilən məhlulun hazırlanmasına ehtiyac olduqda preparatı fizioloji məhlulda və ya 5% dekstrozanın sulu məhlulunda həll etmək lazımdır. Hazırlanmış məhlulu dərhal istifadə etmək lazımdır, onu saxlamaq olmaz.
Doza infeksiyanın gedişinin ağırlığı və lokalizasiyası, törədicinin həssaslığı nəzərə alınmaqla, fərdi olaraq müəyyən edilir.   

Böyüklərə
Böyrəklərin funksiyası normal olan (Clсr 50 ml/dəq və daha çox) böyüklər və 12 yaşdan yuxarı uşaqlar üçün amikasinin tövsiyə olunan dozası ə/d və v/d yeridilmə zamanı gündə bir dəfə 15 mq/kq təşkil edir; tövsiyə edilən doza iki bərabər hissəyə bölünə bilər – 7,5 mq/kq hər 12 saatdan bir. Amikasinin ümumi gündəlik dozası 1,5 q-dan artıq olmamalıdır. 

Endokardit və febril neytropeniya zamanı dərman vasitəsini gündə iki dəfə olmaqla yeritmək lazımdır (belə vəziyyətlərdə amikasinin gündə bir dəfə istifadəsinin effektivliyini sübut edən məlumatlar məhduddur).

Uşaqlar

Doza 10-15mq-kq sutka (2 dəfəyə verilir).
Yenidoğulmuş uşaqlar

Amikasinin başlanğıc yükləmə dozası 10 mq/kq təşkil edir, daha sonra – 7,5 mq/kq hər 12 saatdan bir.

Yarımçıqdoğulmuş yenidoğulmuş uşaqlar

Amikasinin tövsiyə olunan dozası hər 12 saatdan bir 7,5 mq/kq təşkil edir.

Lerokam ilə terapiyanın davametmə müddəti bir qayda olaraq, 7-10 gün təşkil edir; amikasinin ümumi gündəlik dozası (yeridilmə yolundan asılı olmayaraq) 15-20 mq/kq-dan artıq olmamalıdır. Ağırlaşmış infeksiyalar zamanı preparatın daha uzunmüddətli istifadəsi (10 gündən artıq) məsələsi müzakirə olunduqda amikasin ilə terapiyanın təkrar qiymətləndirilməsi vacibdir və nəticədə dərman vasitəsinin sonrakı istifadəsi zamanı böyrəklərin, eşitmə orqanı və vestibulyar apparatın funksiyasını yoxlamaq, həmçinin qan zərdabında amikasinin səviyyəsini yoxlamaq lazımdır. 

Preparatın istifadəsinə başladıqdan 3-5 gün sonra müalicəyə qarşı dəyərli klinik  cavab alınmadığı halda onun istifadəsini dayandırmaq və infeksiya törədicisinin antibiotiklərə qarşı həssaslığını təkrar qiymətləndirmək lazımdır. Terapiyaya qarşı cavabın olmaması mikroorqanizmin rezistentliyi və ya cərrahi müalicə tələb edən infeksiya ocaqlarının (məsələn, drenaj) olması ilə əlaqədar ola bilər. 

V/d yeridilmə üzrə xüsusi tövsiyyələr

Böyüklərdə v/d infuziyanın davametmə müddəti 30-60 dəqiqə təşkil edir.

Uşaqlarda həlledicinin həcmi preparatın orqanizm tərəfindən mənimsənilə bilən, lazım olan dozasından asılıdır. Bir qayda olaraq, uşaqlarda v/d infuziyanın davametmə müddəti 30-60 dəqiqə təşkil edir; yenidoğulmuş uşaqlarda v/d infuziyanın davametmə müddəti 1-2 saat təşkil edir.
Yaşlı pasiyentlərdə istifadəsi

Yaşlı pasiyentlərdə ehtiyatla istifadə edilir. 

Böyrək funksiyasının pozulması zamanı istifadəsi

Böyrək funksiyasının ağır pozulması zamanı istifadəsi əks göstərişdir.

Böyrəklərin ifrazedici funksiyasının pozulması olan pasiyentlərdə kreatinin klirensinin səviyyəsindən asılı olaraq, dozalanma rejiminə düzəliş edilməsi tələb olunur. 
Böyrəklərin funksiyası pozulmuş pasiyentlərdə (Clсr 50 ml/dəq-dən az təşkil etdikdə) gündəlik dozada amikasinin birdəfəlik hər gün yeridilməsi arzuolunmazdır, belə ki, bu pasiyentlərdə Cmin yüksək göstəriciləri qeyd olunacaqdır. 

Standart dozalarda (preparatın qəbul sayı gündə iki və ya üç dəfə təşkil edir) Lerokamla terapiya qəbul edən, böyrəklərin funksiyası pozulmuş pasiyentlərdə müvafiq müayinə üsullarından istifadə etməklə qan zərdabında amikasinin konsentrasiyasını nəzarət etmək lazımdır. Belə pasiyentlərdə dozalanma rejimini ya amikasinin standart dozalarda yeridilmələri arasında intervalı artırmaq yolu ilə, yaxud yeridilmələr arasında təsbit intervallar zamanı dərman vasitəsinin dozasını azaltmaq yolu ilə korreksiya etmək lazımdır. 
Amikasinin yüksək dozalarda və ya meylli pasiyentlərdə istifadəsi zamanı nefrotoksik təsirin inkişaf riski yüksəlir. 

Əlavə təsirləri 

Aşağıda əlavə təsirlər MedDRA üzrə sistem-orqan siniflərinə müvafiq olaraq sadalanmışdır. 

Əlavə təsirlərin tezlik parametrləri aşağıdakı şəkildə müəyyən olunur: çox tez-tez (≥ 1/10); tez-tez (≥ 1/100, lakin < 1/10); bəzən (≥ 1/1000, lakin < 1/100); nadir (≥ 1/10000, lakin < 1/1000); çox nadir (< 1/10000); tezliyi məlum deyil (əldə olan məlumatlar əsasında qiymətləndirmək mümkün olmur).

İnfeksion və parazitar xəstəliklər: bəzən- superinfeksiyalar və ya rezistent bakteriyalar və maya göbələklərilə kolonizasiya*.

Qan və limfatik sistemdə baş verən pozğunluqlar: nadir- anemiya, eozinofiliya.

İmmun sistemdə baş verən pozğunluqlar: tezliyi məlum deyil – anafilaktik cavab (anafilaktik reaksiya, anafilaktik şok və anafilaktoid reaksiya), hiperhəssaslıq.

Maddələr mübadilərsində və qidalanmada baş verən pozğunluqlar: nadir- hipomaqnez-iemiya.

Sinir sistemində baş verən pozğunluqlar: nadir- tremor*, paresteziya*, başağrısı, tarazlığın pozulması*; tezliyi məlum deyil – iflic*.

Görmə orqanında baş verən pozğunluqlar: nadir- korluq, gözün torlu qişasının infarktı (belə reaksiyalar amikasinin intravitreal (gözdaxili) yeridilməsindən sonra qeyd olunmuşdur; Lerokam intravitreal yeridilmə üçün nəzərdə tutulmamışdır). 

Eşitmə orqanında və labirintdə baş verən pozğunluqlar pozulmalar: nadir- qulaqlarda küy*, eşitmənin zəifləməsi*; tezliyi məlum deyil – karlıq*, neyrosensor karlıq*.

Damarlarda baş verən pozğunluqlar: nadir- arterial hipotenziya.

Tənəffüs sistemndəi, döş qəfəsi və divararalığı orqanlarında baş verən pozğunluqlar: tezliyi məlum deyil- apnoe, bronxospazm. 

Mədə-bağırsaq traktında baş verən pozğunluqlar: bəzən – ürəkbulanma, qusma.

Dəridə və dərialtı toxumalarda baş verən pozğunluqlar: bəzən- səpgi; nadir- qaşınma, övrə.

Skelet-əzələ sistemində və birləşdirici toxumada baş verən pozğunluqlar: nadir- artralgiya, əzələ səyirməsi.

Böyrəklərdə və sidikçıxarıcı yollarda baş verən pozğunluqlar: nadir- oliquriya*, Ccr yüksəlməsi*, albuminuriya*, azotemiya*, sidikdə eritrositlərin olması*,  sidikdə leykositlərin olması*; tezliyi məlum deyil- kəskin böyrək çatışmazlığı, toksiki nefropatiya, sidikdə hüceyrələrin olması*.

Ümumi pozğunluqlar və yeridilmə yerində dəyişiklik: nadir- bədən temperaturunun yüksəlməsi. 

* bax “Xüsusi göstərşlər” bəndinə.

Bütün aminoqlikozidlər ototoksik və nefrotoksik təsir göstərə bilər və sinir-əzələ blokadası yarada bilər. Belə təsir daha çox tezliklə böyrəklərin funskiyası pozulmuş pasiyentlərdə, digər ototoksik və ya nefrotoksik preparatlar ilə terapiya qəbul edən pasiyentlərdə, həmçinin daha uzun müddət ərzində və ya tövsiyə olunduğundan daha yüksək dozalarda aminoqlikozidlər ilə terapiya qəbul edən pasiyentlərdə qeyd olunmuşdur. 

Böyrəklərin funksiyasının dəyişməsi bir qayda olaraq, geridönən xarakter daşıyır və müalicənin dayandırılmasından sonra keçib gedir.

Səkkizinci kəllə-beyin sinirinə qarşı toksiki təsiri eşitmənin itirilməsi, tarazlığın pozulması və ya hər ikisinin eyni vaxtda baş verməsilə müşayiət oluna bilər. Amikasin ilk növbədə eşitmə funksiyasına təsir göstərir. Yüksəktezlikli karlıqla koxlear zədələnmə əksər hallarda eşitmənin klinik  itirilməsi anına qədər baş verir, hansı ki nəticədə audiometrik müayinələr zamanı aşkar olunur. 

Amikasinin intravitreal yeridilməsindən sonra bəzən görmənin geridönməyən itirilməsinə gətirib çıxaran makulyar infarkt hadisələri barədə məlumat verilmişdir.

Tövsiyə olunan ehtiyat tədbirlərinə və müvafiq dozalanma rejimlərinə riayət etdikdə qulaqlarda küy, vertiqo, hissəvi geridönən karlıq, dəri səpgisi, dərman qızdırması, başağrısı, paresteziya, ürəkbulanma və qusma kimi əlavə təsirlər bəzən baş verir. Nadir halda böyrəklərin zədələnməsi əlamətləri, o cümlədən sidikdə albuminin, silindrlərin, eritrositlərin və ya leykositlərin aşkar olunması, azotemiya və oliquriya qeyd olunmuşdur. 

Şübhəli əlavə təsirlər barədə məlumatın verilməsi 

Dərman vasitəsinin qeydiyyata alınmasından sonra şübhəli əlavə təsirlər barədə məlumatın verilməsi çox vacibdir. Pasiyentdə dərman vasitəsinə qarşı ciddi əlavə təsirlər aşkar olunduqda və ya bu bənddə təsvir olunmayan yeni əlavə təsir yarandıqda Milli farmakonəzarət sisteminə müvafiq şəkildə məlumatın verilməsi xahiş olunur. 

Doza həddinin aşılması

Preparatın doza həddinin aşılması zamanı nefro-, oto- və neyrotoksik (sinir-əzələ blokadası) reaksiyaların inkişaf etməsi riski mövcuddur. Tənəffüsün dayanması ilə sinir-əzələ blokadası baş verdikdə müvafiq müalicənin aparılması, o cümlədən kalsium tərkibli preparaların yeridilməsi (10-20% kalsium qlükonat və ya kalsium laktobionat) lazımdır. Doza həddinin aşılması və ya toksik reaksiyaların inkişaf etməsi zamanı amikasinin orqanizmdən xaric olması prosesini hemodializ və ya peritoneal dializ aparmaqla sürətləndirmək olar. 

Qan plazmasında amikasinin konsentrasiyası həmçinin fasiləsiz arteriovenoz hemofiltrasiya prosedurunun aparılması zamanı azalır. Yenidoğulmuş uşaqlarda mübadiləli qan köçürülməsi prosedurunun aparılması barədə məsələni müzakirə etmək olar. Buraxılış forması

Lerokam-100

2 ml məhlul (100 mq amikasin), ampulda. 5 ampul, içlik vərəqə ilə birlikdə karton qutuya qablaşdırılır. 
Lerokam-500

2 ml məhlul (500 mq amikasin), ampulda. 5 ampul, içlik vərəqə ilə birlikdə karton qutuya qablaşdırılır. 

Saxlanma şəraiti
25oC-dən yüksək olmayan temperaturda, quru, qaranlıq və uşaqların əli çatmayan yerdə saxlamaq lazımdır.
Yararlılıq müddəti

Yararlılıq müddəti qablaşdırmanın üzərində qeyd edilmişdir.
Yararlılıq müddəti bitdikdən sonra istifadə etmək olmaz. 

Aptekdən buraxılma şərti

Resept əsasında buraxılır.

